Beelzebul

"ไว้เราค่อยสำรวจบริเวณข้างหน้านี้ทีหลังมั้ย"หน้านี้มี**การสปอยล์เนื้อเรื่องที่ผู้อ่านอาจยังไม่ทราบ** โปรดคนอ่านจงรับรู้ความเสี่ยงนี้ไว้ก่อนอ่าน

## เทพีนิรันดร

* รูปปั้น
* เทพ

* ข้อมูล
* นักพากย์
* ชื่อในภาษาอื่น

### สังกัด

* เทพทั้งเจ็ด
* Inazuma Bakufu

### เกาหลี

바알 *Ba'al*

* ฉายา
* หมวดหมู่

 * พระนางโชกุนอสนีบาต
* องค์โชกุนอำมฤต
* พระนางโชกุนผู้ทรงฤทธิ์
* พระนางโชกุน
* นารุคามิ โอโกโช
* ภพหทัยสงัด

 * NPC

**เบเอลเซบูล** ผู้มีพระนามจริงว่า **ไรเด็น เอย์** (ภาษาญี่ปุ่น: 雷電影; ja\_tn: อัสนีเงา) ผู้เป็นที่รู้จักในนาม**เทพีนิรันดร** หรือพระนาง**โชกุนอสนีบาต** (ภาษาญี่ปุ่น: 雷電将軍 *ไรเด็นโชกุน*) องค์ปัจจุบัน คือเทพีอัสนีองค์ล่าสุดผู้เป็นหนึ่งในเจ็ดเทพเจ้า ทรงเป็นองค์โชกุนผู้ทรงฤทธิ์แห่งอินาสึมะ บาคุฟุ ผู้ปกครองแผ่นดินอินาสึมะทั้งใต้หล้า

พระนางบาอัล ทรงเสด็จสวรรคตไปในเวลาเมื่อห้าร้อยปีที่ผ่านมาเมื่อครั้งวันมหาหายนะ นับแต่นั้นมาพระนางเบเอลเซบูลได้ทรงขึ้นสืบราชสมบัติแทนที่พระนางในรัฐบาลโชกุน

## โปรไฟล์

> ร่างกายนี้เป็นร่างกายที่โดดเด่นและมีเกียรติที่สุดในโลก "ควรได้ครอบครองพลังของโลก" ฉันสัญญากับคนในฝันของฉัน มันคือ"ชั่วนิรันดร์"ที่ไม่เปลี่ยนแปลงไปเป็นหมื่นปี
>
> บาอัล ตามคำอธิบายใน Vajrada Amethyst Gemstone

พระนางบาอัลและพระนางเบเอลเซบูลทรงเป็นเทพีแฝดสองผู้เคยกำชัยในสงครามเทพอสูรเคียงพระอังสาอังสกุฎกัน เมื่อพระนางบาอัลทรงก่อตั้งรัฐบาลโชกุนขึ้น พระนางเบเอลเซบูลทรงรับตำแหน่งเป็นองค์คาเกมูฉะ (Japanese: 影武者 "นักรบเงา") ทำให้ทั่วโลกเชื่อกันว่าเทพีอัสนีมีเพียงพระนางบาอัลแต่เพียงพระนางเดียว

ครั้นพระนางบาอัลทรงเสด็จสวรรคต พระนางเบเอลเซบูลได้ทรงกักพระนางเองไว้ภายในภพหทัยสงัด และได้ทรงสรรสร้างหุ่นเชิดร่างพระนางขึ้นมาทำหน้าที่จัดการงานต่างๆในอินาสึมะ

### อุปนิสัย

> แนวคิดเจ็ดประการของเทพทั้งเจ็ด มีเพียงความเป็น "นิรันดร์" เท่านั้นที่ใกล้เคียงกับกฎแห่งสวรรค์มากที่สุด
>
> คำพูดเอ่ยถึงบาอัลโดยจงหลี

ตามข้อมูลทั้งหลายที่กล่าวถึงพระนาง พระนางเบเอลเซบูลทรงเป็นเทพีที่แสดงความเห็นแก่ตัวและหยิ่งจองหอง ทรงเชื่อว่าอุดมคติของตนนั้น "ยืนหนึ่งใกล้เคียงสวรรค์" และ เรียกกายหยาบของพระนางเองว่าเป็น "ร่างกายที่โดดเด่นและมีเกียรติที่สุดในโลก" และทรงเชื่อมั่นว่ารัชกาลของพระนางนั้นเป็นอนันต์ไร้จุดสิ้นสุด

ในเวลาไม่นานมานี้ พระนางเบเอลเซบูลเริ่มมีแนวคิดว่าวิชั่นนั้นเป็นพรจากสวรรค์ ทรงเล็งเห็นว่าพลังแห่งเทพก็ควรมีไว้ใต้การควบคุมของเหล่าเทพและมันผู้ใดที่พระนางมิอาจควบคุมได้คือปัจจัยเสี่ยงต่ออำนาจนิรันดร์กาลที่พระนางมี เพื่อการนี้ พระนางได้ตราพระราชกิจฎีกาว่าด้วยคำสั่งล่าวิชั่นขึ้น เพื่อทำการยึดวิชั่นทั้งหมดเท่าที่มีจากพสกนิกรและนำไปผนึกไว้ในรูปปั้นพันหัตถ์ พันเนตร โดยมีกลุ่มฟาทุอิสร้างเรื่องหลอกลวงเพื่อบั่นทอนความมั่นคง

ในช่วงเวลาปัจจุบันของตัวเกม พระนางไม่ได้ทรงประทานวิชั่นไฟฟ้าให้แก่ผู้ใดใน Teyvat มาเป็นเวลาหนึ่งปีเต็มแล้ว เมื่อนางยาเอะ มิโกะได้มีโอกาสเข้าไปพูดกับพระนางในภพหทัยสงัด พระนางเบเอลเซบูลเผยว่าหากพระนางประทานให้ไปมนุษย์ก็จะเอาตัวเองไปเจอกับความผิดหวังและสูญเสียเอาเปล่าๆ จึงเลิกเสีย

### รุปลักษณ์

ลักษณะกายของเบเอลเซบูลในปัจจุบันเป็นมนุษย์ผู้หญิงร่างสูงมีผมสีม่วงดำถักเป็นเปียยาว มีดวงตาสีม่วงสว่างคล้ายกับสีธาตุอัสนี มีไฝเม็ดเล็กอยู่ใต้ตาขวา และเขียนขอบตาด้วยสีแดง

## บทบาทในเนื้อเรื่อง

ประวัติยุคก่อนของพระนางบาอัลและพระนางเบเอลเซบูลนั้นเป็นที่รับรู้เพียงน้อยนิด หากทว่าพระนางบาอัลทรงเคยเป็นหนึ่งในเจ็ดเทพชุดเก่าที่กำชัยในสงครามเทพอสูร เมื่อครั้นพระนางบาอัลทรงเสด็จสวรรคตในวันมหาหายนะ พระนางเบเอลเซบูลได้ทรงขึ้นครองราชสมบัติแทนเป็นพระนางโชกุนอสนีบาตและเป็นที่กล่าวถึงในฐานะพระนางบาอัลในหมู่พสกนิกร เมื่อพระนางบาอัลทรงเสด็จสวรรคตไปได้ระยะหนึ่งพระนางเบเอลเซบูลทรงยกโนซีสจากพระนางบาอัลไปให้กับนางยาเอะ มิโกะ เนื่องจากไม่เคยมีพระประสงค์จะใช้งานของดูต่างหน้าฝาแฝดตัวเอง จากนั้นพระนางได้ทรงทดลองสร้างหุ่นเชิดตัวต้นแบบมาหนึ่งตัวขึ้นเพื่อเตรียมการย้ายเข้าภพหทัยสงัด เมื่อการทดสอบเป็นผลสำเร็จได้ทรงมีพระราชดำริจะเอาไปทำลายทิ้งในครั้งแรกแต่ได้เกิดจิตสงสารขึ้นและปล่อยมันออกไปเดินดูโลกโดยปิดผนึกขุมพลังส่วนใหญ่เอาไว้ หากทว่ากลุมฟาทุอิได้ออกไปสอดส่องหุ่นเชิดตัวนี้จนเจอ และนำมาปลดผนึกพลังใช้งานเป็นผู้ปฎิบัติการลับของพวกตนเองนามว่าสการามูช

ในเนื้อเรื่องของเกมปัจจุบัน พระนางเบเอลเซบูลได้ทรงถูกหลอกลวงโดยกลุ่มฟาทุอิให้ตราฎีกาคำสั่งล่าวิชั่นและฎีกาซาโกคุขึ้น และทรงปิดประเทศพระนางจากส่วนอื่นของทวีป Teyvat ตามคำกล่าวของนายจงหลี ผู้เป้นกายหยาบของเทพเจ้ามอแร็กซ์แล้ว พระนางได้ทรงมีพระราชเสาวนีย์ให้ให้อินาสึมะ บาคุฟุทำการริบวิชั่นจากทั่วราชอาณาจักร ก่อนจะนำไปทำการผนึกไว้ในรูปปั้นพันหัตถ์ พันเนตร ด้วยเหตุผลที่ไม่ทราบแน่ชัด ไม่มีมนุษย์คนใดแม้กระทั่งราษฎรพระนางได้รับประทานวิชั่นไฟฟ้าแม้แต่ชิ้นเดียวตั้งแต่ฎีกามีผลบังคับใช้ เพื่อนของคาสึฮะเคยขัดขืนฎีกาและท้าดวลพระนางโชกุน ผู้พระราชทานพระบรมราชานุญาตให้แม่ทัพหญิงคุโจ ซาระผู้เป็นองครักษ์และเสนาธิการส่วนพระองค์ ลงสังเวียนแทนที่พระนาง ก่อนการประลองจะเริ่มขึ้น พระนางบาอัลมีพระราชดำรัสว่าผู้แพ้จักถูกลงทัณฑ์จากสวรรค์ ผู้ชนะจะได้ใช้ชีวิตต่อไป ผลปรากฎว่าคุโจ ซาระ ชนะการประลอง พระนางบาอัลจึงลงทัณฑ์เพื่อนคาสึฮะด้วยการสำแดงวิชามุโซ โนะ ฮิโตตาชิ ศาสตร์อันเรียกได้ว่าเป็นจุดสุดยอดแห่งอาคมพระนางและมีไว้ทำลายผู้กำแหงต่อเทพโดยเฉพาะ

ณ ขณะนั้นคาสึฮะปรากฎตัวขึ้นเพื่อห้ามเพื่อนไม่ให้เอาชีวิตไปทิ้งหากทว่าสายเกินไป และชิงวิชั่นที่บัดนี้ไร้เจ้าของมาได้ก่อนที่องค์บาลและสะระจะทันได้ยึด ด้วยความที่คาสึฮะเป็นผู้ครอบครองวิชั่นเช่นเดียวกันบาอัลจึงระดมทหารเข้าจับกุมทันทีแต่คาสึฮะหนีรอดไปได้ด้วยความช่วยเหลือจากกลุ่มกบฎซังโกโนมิยะที่รวมตัวกันขึ้นต้านกฎ พร้อมกับมีจ้าวโจรสลัดเป๋ยโต่วให้ขึ้นเรือหลบหนีออกนอกประเทศ

ในขณะที่เมืองหลีเยว่กำลังทำพิธีส่งเซียนกันอยู่นั้น จงหลีจัดฉากการตายของตัวเองเพื่อทดสอบความแข็งแกร่งของประเทศที่ตนเลี้ยงดูมา จงหลีคาดการณ์ว่าบาอัลจะได้ทราบข่าวการตายของตนในไม่ช้า ข่าวซึ่งจะทำให้เทพีต้องเร่งแผนการของพระนางให้เร่งรุดขึ้นเป็นแน่

ในขณะที่หุ่นพระนางโชกุนกำลังเป็นเจ้าภาพจัดงานพิธีล่าวิชั่นในเมืองอินาสึมะ นักเดินทางงได้เข้าขัดขวางงานพิธีและถูกหุ่นพระนางดึงเข้าไปเจอกับพระนางเบเอลเซบูลในภพหทัยสงัด ก่อนจะถูกพระนางตัวจริงลงพระหัตถ์ต่อสู้จนพ่ายแพ้อย่างง่ายดาย เอาตัวรอดมาได้เนื่องจากมีโทมะช่วยเอาไว้ในวินาทีสุดท้ายเท่านั้น ในขณะกำลังพยายามหาทางแก้ปัญหาต่อไปในอินาสึมะกันอยู่นั้นนักเดินทางและไพม่อนได้ไปพบเจอกับนางยาเอะ ผู้เปิดเผยว่าพระนางโชกุนที่เดินอยู่ในประเทศนั้นเป็นหุ่นเชิดและองค์ที่นักเดินทางเข้าไปเจอในอีกภพหนึ่งนั้นคือเบเอลเซบูล มีพระนามว่าเอย์ นักเดินทางและไพม่อนได้เข้าไปเผชิญหน้ากับพระนางอีกครั้งในปราสาทเทนชูคาคุ ต้องพบเห็นหุ่นพระนางลงมือสังหารนางซินญอร่าจนกลายเป็นเถ้าถ่าน พระนางเอย์ผู้ทรงทอดพระเนตรเห็นเหตุการณ์ทั้งหมดได้ดึงนักเดินทางมาเข้าเฝ้าในภพหทัยสงบอีกครา ก่อนมีพระราชดำรัสถามว่าทำไมจึงยังดื้อดึงทำตัวปัญหาให้แก่พระนางนัก นักเดินทางพระราชทานกราบบังคมทูลว่าฎีกาคำสั่งล่าวิชั่นกำลังสร้างความเดือดร้อนให้แก่ประชาชนและขอให้เลิกเสีย พระนางจึงทรงตรัสว่าพระนางทรงทราบดีถึงผลข้างเคียงของฎีกา หากทว่าทรงทอดพระเนตรว่าเป็นที่ยอมรับได้เนื่องจากการเสียวิชั่นนั้นไม่ได้ฆ่าใคร และความทะยานอยากในใจมนุษย์ก็มีแต่จะพาให้ถลำลึกเข้าไปเจ็บตัวและเจ็บใจไม่รู้จบ

นักเดินทางได้ตัดสินใจท้าดวลพระนางเพื่อให้เปลี่ยนพระทัย ในขณะเข้าประมือกันอย่างเผ็ดร้อน นักเดินทางเห็นว่าพลังของตนเพียงผู้เดียวยังมิอาจเทียบชั้นพระนางได้ ในทันใดนั้นนางยาเอะ มิโกะ ได้ปรากฎตัวขึ้นอย่างคาดไม่ถึงในภพหทัยสงัด เป็นที่แปลกพระทัยแก่พระนาง ยาเอะให้คำใบ้แก่นักเดินทางให้นึกถึงความฝันและความความปราถนาอันแรงกล้าของผู้คนขึ้นมาเป็นพลัง ก่อเป็นขุมพลังอันแกร่งกล้าและงดงามจนแม้กระทั่งพระนางเอย์ยังทรงอดปลาบปลื้มมิได้ นักเดินทางได้เข้าประคมดาบและเอาชนะพระนางเอย์ได้ในท้ายที่สุด เมื่อมีนางยาเอะ มิโกะเป็นผู้เกลี้ยกล่อม พระนางได้ทรงไตร่ตรองวิถีทางนิรันดรและมีพระราชหฤทัยให้เพิกถอนฎีกาล่าวิชั่นลง

## เบ็ดเตล็ด

### นิรุกติศาสตร์

* ในความเชื่อลัทธิชินโต คำว่าไรเด็ง (ภาษาญี่ปุ่น: 雷電) เป็นคำเรียกอีกคำของเทพเจ้าไรจิง เทพเจ้าแห่งสายฟ้า อสนีบาต และลมพายุ คำว่าไรเด็นยังมีความหมายว่า "ฟ้าร้องฟ้าฝ่า" ในทั้งภาษาญี่ปุ่นและจีน

## หน้าอื่น ๆ

1. ↑ (EN) Twitter - VA Announcement
2. ↑ (CN) Genshin Impact - Official Character page
3. ↑ (JP) Twitter - VA Announcement
4. ↑ Version 2.1 Special Program Livestream (KR)